Diari Oficial de la Generalitat Valenciana


Sumari del DOGV 8345, del 24-07-2018 (2018/6852)

RESOLUCIÓ de 2 de juliol de 2018, de la Conselleria d'Hisenda i Model Econòmic, per la qual s'autoritza generar crèdits en el pressupost de la Conselleria d'Educació, Investigació, Cultura i Esport, per ingressos finalistes del Ministeri d'Educació, Cultura i Esport, per import total de 5.810.284 euros. Expedient número 09.013/18-056.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8345

Data del DOGV
:   24-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6852


Data del document
:   02-07-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 2 de juliol de 2018, de la Conselleria d'Hisenda i Model Econòmic, per la qual s'autoritza generar crèdits en el pressupost de la Conselleria d'Educació, Investigació, Cultura i Esport, per ingressos finalistes del Ministeri d'Educació, Cultura i Esport, per import total de 5.810.284 euros. Expedient número 09.013/18-056. [2018/6852]  
En la Conferència Sectorial d'Educació de 27 de novembre de 2017 es van aprovar els criteris de distribució territorial a les comunitats autònomes, així com la distribució resultant del crèdit destinat l'any 2017 als programes de cooperació territorial per al desenvolupament de diverses accions en matèria d'educació, criteris que es van formalitzar posteriorment per Acord del Consell de Ministres d'1 de desembre de 2017. Un d'aquests programes és el de finançament de llibres de text i materials didàctics, per al qual es van assignar a la Comunitat Valenciana 5.810.284 euros, que han de destinar-se a l'adquisició, fins al 31 de desembre de 2018, de llibres de text i materials didàctics que hagen d'utilitzar-se preferentment en el desenvolupament dels ensenyaments de les assignatures troncals dels cursos d'Educació Primària i Educació Secundària Obligatòria, així com a la concessió d'ajudes per a l'adquisició de llibres i materials didàctics en els cursos corresponents als ensenyaments de Batxillerat i Formació Professional.  
  
En l'àmbit de la Comunitat Valenciana d'acord amb el que s'estableix en l'Ordre 26/2016, de la Conselleria d'Educació, Investigació, Cultura i Esport, aquestes actuacions es duen a terme mitjançant el programa de reutilització, reposició i renovació de llibres de text i material curricular, a través de la posada en funcionament del programa banc de llibres, tant en els centres públics com en els privats concertats i de titularitat de les corporacions locals, que sol·liciten acollir-se a subvencions que per a aqueixa finalitat estableix i regula aquesta ordre.  
  
D'acord amb això i per tractar-se d'ingressos finalistes no inclosos en el pressupost inicial d'ingressos, la Conselleria d'Educació, Investigació, Cultura i Esport ha proposat generar crèdits en el capítol 2 dels programes 422.20 Ensenyament primari i 422.30 Ensenyament secundari, a càrrec dels quals es desenvolupen les accions objecte de la transferència.  
A aquest efecte i en virtut del que es disposa en l'article 50 b) de la Llei 1/2015, d'hisenda pública, sector públic instrumental i subvencions i dels articles 21 i 24 de la Llei 22/2017, de pressupostos de la Generalitat per a l'exercici 2018, la Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos en l'aplicació 401.01 Transferències corrents finalistes de l'Administració de l'Estat. Àrea d'Educació i Investigació, per import de 5.810.284 euros.  
  
  
Segon  
S'autoritza generar crèdit en les aplicacions pressupostàries i pels imports següents:  
  
Aplicació Import  
67.61.77.718.19.4 2.905.142,00  
64.16.37.759.67.0 2.905.142,00  
Total 5.810.284,00  
  
  
Tercer  
Com a conseqüència dels imports generats, es modifiquen les FP3 dels programes 422.20 Ensenyament primari i 422.30 Ensenyament secundari per a incloure-hi les dades relatives a l'aplicació d'ingrés 401.01, que queden establides en els termes següents:  
  
  
València, 2 de juliol de 2018.- El conseller d'Hisenda i Model Econòmic: Vicent Soler i Marco.